Motivul uluitor pentru care forțele lui Putin nu folosesc în Ucraina T-14 "Armata", cel mai modern tanc al Rusiei
Serghei Chemezov, directorul general al companiei de stat Rostec, care produce cel mai modern tanc al Rusiei, T-14 "Armata", a dat asigurări că acesta a intrat în serviciul activ al forțelor armate ale țării.
Chemezov a explicat că mașinăria de luptă nu este folosită în Ucraina din cauza prețului ridicat, informează Meduza.
"În ceea ce privește funcționalitatea, este, desigur, mult superior tancurilor existente, dar este prea scump, așa că este puțin probabil ca armata să-l folosească acum. Le este mai ușor să cumpere aceleași T-90", a declarat, pentru agenția RIA, Novosti, Cemezov.
În 2015, la parada organizată de Ziua Victoriei, T-14 "Armata" a fost prezentat pentru prima dată publicului. Tancul s-a blocat în timpul repetițiilor, însă la paradă a străbătut Piața Roșie fără incidente.
La începutul anului 2023, serviciile militare de informații britanice au spus că un mic lot de T-14 "Armata" a fost trimis în Ucraina "în scopuri de propagandă", însă armata a ezitat să folosească tancul pe fondul preocupărilor legate de starea lor tehnică.
Ministerul Apărării al Marii Britanii a remarcat, de asemenea, că T-14 "Armata" are dimensiuni prea mici, iar armata rusă nu este familiarizată cu el și este puțin probabil să-l poată folosi pe deplin în luptă.